	На основу чл. 25., чл. 39. став 1. и члана 43. Закона о процени утицаја на животну средину („Службени гласник РС“, бр. 94/24), у складу са чланом 8. и 9. Правилника о поступку јавног увида, јавне преyентације и расправе и израде извештаја о спроведеној јавној расправи о студији о процени утицаја пројекта на животну средину („Сл. Гласник РС“ број 26/2026), као и на основу члана 109. Закона о општем управном поступку („Сл. гласник РС“ 18/16, 95/18-аутентично тумачење и 2/23-одлука УС), Градска управа града Шапца - Одељење за инспекцијске и комунално-стамбене послове даје следеће:

ОБАВЕШТЕЊЕ

	Обавештавају се јавност и заинтересовани органи и организације да је носилац пројекта SET GREEN TECHNOLOGY DOO, OTP MEDIC DOO, GREEN TECHNOLOGY FIRST DOO, GENERAL PUBLIC TENDERS GPT DOO, са адресом у Северна 5 број 8, Мајур, Шабац, поднео Градској управи града Шапца - Одељењу за инспекцијске и комунално-стамбене послове захтев за давање сагласности на Студију о процени утицаја на животну средину за пројекат: Комплекса биогасних постројења на кп број 2785/41, 2785/42,2785/44,2785/11 КО Мајур и објекта за складиштење, припрему и дистрибуцију сировина и биореста на кп број  4019 КО Мајур, заведен под бројем  003866842 2026 07416 004 032 381 007.                                        	Увид у Студију о процени утицаја на животну средину може се извршити, у просторијама Одељења за инспекцијске и комунално стамбене послове, Градске управе града Шапца, у улици Јанка Веселиновић 20 канцеларија број 6, сваког радног дана од 11-13 часова, као и на интернет презентацији града Шапца https://sabac.rs/aktuelnosti/javne-rasprave/, у року од 40 дана од дана објављивања овог обавештења у штампаним дневним новинама, од 17.09.2026. године до 26.10.2026. године.
	Примедбе и мишљења на предметну Студију подносе се у писаном облику и достављају Градској управи града Шапца - Одељењу за инспекцијске и комунално стамбене послове, ул. Јанка Веселиновића 20, 15 000 Шабац, у току трајања јавног увида, закључно са 26.10. 2026. године. 
	Дана 19.10.2026. године у 11:00 часова, биће одржана јавна расправа и презентација предметне Студије у просторијама Центра за стручно усавршавање Шабац, у улици Николе Тесле број  1а , у Шапцу.

